ΔΕΛΤΙΟ ΤΥΠΟΥ

To Νέο Fiat 500X στην Ελληνική αγορά

**Με ανανεωμένη εμφάνιση, κορυφαίο εξοπλισμό, προηγμένα συστήματα υποβοήθησης οδήγησης και εφοδιασμένο με τους νέους Turbo κινητήρες βενζίνης FireFly, το νέο 500Χ ξεκινά την πορεία του στην ελληνική αγορά.**

Διατηρώντας το μοναδικό στιλ της οικογένειας “Fiat 500”, το νέο [500X](https://www.fiat.gr/fiat-500x) ξεκινά την πορεία του στην Ελληνική αγορά με μια σειρά νέων χαρακτηριστικών που το ξεχωρίζουν. Παράλληλα με τα νέα φωτιστικά σώματα τεχνολογίας LED και το ανανεωμένο εσωτερικό, με το νέο 500Χ, για πρώτη φορά παρουσιάζονται οι νέοι **turbo κινητήρες βενζίνης FireFly**, αλλά και το πιο πλήρες πακέτο συστημάτων υποβοήθησης οδήγησης, το οποίο βρίσκεται στο βασικό εξοπλισμό του μοντέλου.

Το νέο Fiat 500X είναι διαθέσιμο σε δύο εκδόσεις αμαξωμάτων (**Urban & Cross**). Κοινός παρανομαστής οι πλούσιοι χώροι για τους επιβάτες και τις αποσκευές, οι πολυάριθμες πρακτικές λύσεις, αλλά και ο **πληρέστατος εξοπλισμός άνεσης και ασφάλειας**. Ειδικότερα όσον αφορά στα συστήματα υποβοήθησης οδήγησης, το νέο 500Χ αλλάζει τα δεδομένα διαθέτοντας στο **βασικό εξοπλισμό** του μια σειρά προηγμένων τεχνολογικών εφαρμογών που κάνουν την οδήγηση πιο ασφαλή από ποτέ.

Το νέο Fiat 500X βρίσκεται ήδη στις εκθέσεις του Επίσημου Δικτύου Διανομέων Fiat και είναι διαθέσιμο με **5χρόνια εργοστασιακή εγγύηση** και δυνατότητα απόκτησης με προνομιακό επιτόκιο 2,9%.

**Το νέο Fiat 500Χ με μία ματιά**

* **Ανανεωμένη εξωτερική εμφάνιση με νέα φωτιστικά σώματα τεχνολογίας Full-LED.**
* **Νέα γκάμα εκδόσεων με δύο τύπους αμαξωμάτων (Urban και Cross) και τρείς εκδόσεις εξοπλισμού (Urban, City Cross και Cross).**
* **Προηγμένα συστήματα υποβοήθησης οδήγησης στο βασικό εξοπλισμό όλων των εκδόσεων όπως: Traffic Sign Recognition, Speed Advisor και Lane Assist.**
* **Οι εκδόσεις Cross διαθέτουν στο βασικό εξοπλισμό τους το πλέον πλήρες πακέτο συστημάτων υποβοήθησης στην κατηγορία (Traffic Sign Recognition, Speed Advisor, Lane Assist, Safety Distance Manager, αυτόματη λειτουργία της μεγάλης σκάλας των φώτων, Blind Spot Alert και Autonomous Emergency Brake).**
* **Νέας γενιάς turbo κινητήρες βενζίνης FireFly 1.0 με 120 ίππους και 1.3 με 150 ίππους.**
* **Πλήρης γκάμα κινητήρων βενζίνης (1.0 – 120hp, 1.3 DCT – 150hp και 1.6 – 110hp) και diesel (1.6 – 120hp).**
* **Διαθέσιμο με μηχανικό κιβώτιο ή προηγμένο αυτόματο κιβώτιο διπλού συμπλέκτη EDC (1.3 FireFly & 1.6 MTJ Diesel).**
* **Διαθέσιμο με το πλέον σύγχρονο σύστημα συνδεσιμότητας, Uconnect, με οθόνη αφής HD 7 ιντσών και συμβατότητα με λειτουργία mirror link μέσω των εφαρμογών Apple CarPlay και Android AutoTM.**